ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 224 τελικό 
Βρυξέλλες, 24 Μαΐου 1993 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
σχετικά με τη συνεργασία μεταξύ της Επιτροπής των Ευρωπαϊκών 
Κοινοτήτων και της Παγκόσμιας Οργάνωσης Υγείας (ΠΟΥ) 
- 2 -
ΠΡΟΟΙΜΙΟ 
Το Συμβούλιο και οι Υπουργοί Υγείας που συνεδριάζουν στα πλαίσια του 
Συμβουλίου έχουν ζητήσει κατά καιρούς από την Επιτροπή να παρουσιάσει μια 
ενημερωμένη ανασκόπηση των δραστηριοτήτων που αναλαμβάνονται στο πλαίσιο της 
συνεργασίας της με την Παγκόσμια Οργάνωση Υγείας (ΠΟΥ). 
Σε απάντηση των εν λόγω αιτημάτων, η Επιτροπή συνέταξε την παρούσα ανακοίνωση 
σχετικά με την συνεργασία μεταξύ της Επιτροπής των Ευρωπαϊκών Κοινοτήτων και 
της ΠΟΥ. Η ανακοίνωση αυτή παρακολουθεί και σχολιάζει τις διάφορες 
δραστηριότητες που διεξάγονται είτε από κοινού από την Ευρωπαϊκή Κοινότητα 
και την ΠΟΥ ή με τη συμμετοχή μιας εκ των δύο πλευρών σε μια δραστηριότητα 
που αναλαμβάνει η άλλη· οι εν λόγω δραστηριότητες εντάσσονται σε γενικότερους 
τομείς δραστηριότητας που αντικατοπτρίζουν συγκεκριμένους τομείς πολιτικής 
της Ευρωπαϊκής Κοινότητας. 
- 3 -
ΕΙΣΑΓΩΓΗ 
Η συνεργασία μεταξύ της Επιτροπής των Ευρωπαϊκών Κοινοτήτων και της ΠΟΥ 
βασίστηκε σε δύο ανταλλαγές επιστολών μεταξύ της Επιτροπής και της 
Περιφερειακής Επιτροπής της ΠΟΥ για την Ευρώπη το 1972, καθώς και μεταξύ των 
Ευρωπαϊκών Κοινοτήτων και της ΠΟΥ το 1982ί1). Πιο πρόσφατα ο Γενικός 
Διευθυντής της ΠυΥ πρότεινε την ενίσχυση και επέκταση της συνεργασίας μεταξύ 
των δύο οργανώσεων και μια επιστολή προθέσεως υπεγράφη από το Γενικό 
Διευθυντή της ΓΔ Ι για την Επιτροπή και από τον αναπληρωτή Γενικό Διευθυντή 
της ΠΟΥ. Τον Απρίλιο του 1992 ορίστηκε ειδικός εκπρόσωπος του Γενικού 
Διευθυντή της ΠΟΥ στις Κοινότητες. Πολύ πρόσφατα, το Σεπτέμβριο του 1992, 
κατά τη συνεδρίαση της Περιφερειακής Επιτροπής, τα κράτη μέλη της Ευρωπαϊκής 
Περιφέρειας της ΠΟΥ εξέφρασαν την επιθυμία για στενότερες σχέσεις μεταξύ των 
διαφόρων διεθνών οργανισμών που ασχολούνται με θέματα υγείας. 
Για την ενίσχυση της συνεργασίας και έχοντας συνείδηση της σημαντικής 
συμβολής των κρατών μελών της Ευρωπαϊκής Κοινότητας στην πολιτική, τα 
προγράμματα και τον προϋπολογισμό της ΠΟΥ (η συμμετοχή τους εκτιμάται ότι 
φθάνει το 30,16% του συνολικού προϋπολογισμού της ΠΟΥ για τη διετία 1992-
1993), το Συμβούλιο και οι Υπουργοί Υγείας, που συνέρχονται στα πλαίσια του 
Συμβουλίου, έχουν από καιρού εις καιρόν εκφράσει την ανάγκη για στενότερη 
συνεργασία μεταξύ της Κοινότητας και της ΠΟΥ σε θέματα που έχουν σχέση με την 
υγεία. Το Δεκέμβριο του 1990 το Συμβούλιο έλαβε υπόψη ένα έγγραφο εργασίας 
των υπηρεσιών της Επιτροπής, που παρουσίαζε τους διάφορους τομείς στους 
οποίους υπήρχε συνεργασία με την ΠΟΥ. 
Πρέπει να σημειωθεί ότι βάσει του άρθρου 129 της Συνθήκης για την Ευρωπαϊκή 
Ενωση, η οποία αυτή τη στιγμή βρίσκεται στο στάδιο της επικύρωσης και, 
ιδίως, βάσει της παραγράφου 3, η Κοινότητα πρέπει να ευνοεί τη συνεργασία με 
τις διεθνείς οργανώσεις, συμπεριλαμβανομένης και της ΠΟΥ. Η συνεργασία με την 
ΠΟΥ ήδη καλύπτει ευρύ πεδίο, αντικατοπτρίζοντας κοινούς στόχους και κοινούς 
τομείς δραστηριότητας. Βασίζεται σε καλές σχέσεις συνεργασίας σε κοινά θέματα 
μεγάλης σημασίας, ώστε να επιτευχθούν τα καλύτερα δυνατά αποτελέσματα από 
τους διαθέσιμους πόρους και να αποφευχθούν οι διπλές προσπάθειες περισσότερο, 
παρά στην εφαρμογή κοινών σχεδίων δράσης που συμφωνούνται μεταξύ των δύο 
μερών. Η συνεργασία λαμβάνει χώρα σε πολλά διαφορετικά επίπεδα, που 
εκτείνονται από την κοινή συμμετοχή σε τεχνικές ομάδες εργασίας και την 
ανταλλαγή τεχνικών πληροφοριών ως τη συμμετοχή της Επιτροπής ως παρατηρητή 
στις συνεδριάσεις της Συνέλευσης της Παγκόσμιας Υγείας και τις συνεδριάσεις 
των Περιφέρε ιακών Επ ι τροπών. 
Η τεχνική συνεργασία υπήρξε ιδιαίτερα εντατική στους τομείς του καρκίνου, της 
ασφάλειας από χημικές ουσίες και του καθορισμού προτύπων. Ελαβε ιδίως τη 
μορφή κοινών συνεδριάσεων και διασκέψεων εμπειρογνωμόνων, καθώς και κοινών 
δημοσιεύσεων. Στους σημαντικούς τομείς της προαγωγής και της προστασίας της 
υγείας, έχει αναπτυχθεί από κοινού δραστηριότητα για το AIDS, 
συμπεριλαμβανομένης της κοινής υποστήριξης προς το Ευρωπαϊκό Κέντρο για την 
Επιδημιολογική Παρακολούθηση του AIDS (κέντρο συνεργασίας μεταξύ ΕΕΚ/ΠΟΥ για 
το AIDS) στο Παρίσι, την αγωγή υγείας στα σχολεία και τα προγράμματα για την 
καταπολέμηση του καπνίσματος και της τοξικομανίας. 
(1) ΕΕ αριθ.ν Ι. 300 της 28.10.19Β2. 
- 4 -
Εχει σημο:σία να σημειωθεί η διαρκώς εντεινόμενη συνεργασία μεταξύ της 
Κοινότητας και της ΠΟΥ στον τομέα της ανθρωπιστικής και αναπτυξιακής 
βοήθειας, που βασίζεται στην αλληλοσυμπληρούμενη συνεισφορά των δύο 
οργανισμών. Από την άλλη πλευρά, η Επιτροπή είναι ένας από τους κύριους 
χρηματοδότες παγκοσμίως και η υγειονομική μέριμνα περιλαμβάνεται στα 
αναπτυξιακά της προγράμματα. Αφετέρου, η ΠΟΥ έχει αναπτύξει πρότυπες μεθόδους 
παρέμβασης και μια προσέγγιση που λαμβάνει τη χώρα ως βάση και ταιριάζει στα 
προγράμματα της Επιτροπής. Η συνεργασία εκδηλώνεται στους τομείς της 
βοήθειας, σε σχέση με την υγεία, προς τις αναπτυσσόμενες χώρες, της 
συνεργασίας με τις εκκολαπτόμενες δημοκρατίες της Κεντρικής και Ανατολικής 
Ευρώπης και της πρώην ΕΣΣΔ, καθώς και της επείγουσας ανθρωπιστικής βοήθειας 
σε κράτη που έχουν πληγεί από καταστροφές και επιδημίες - όπως το Περού και η 
Αϊτή - και από εσωτερικές αναταραχές - όπως η Βοσνία-Ερζεγοβίνη και η 
ελεγχόμενη από τον ΟΗΕ περιοχή της Κροατίας. Εδώ η Επιτροπή, πέρα από την 
άμεση παροχή ιατρικού υλικού σε νοσοκομεία μέσω της ΠΟΥ, συμμετέχει ως 
βασικός συνεργάτης στις δραστηριότητες των μη κυβερνητικών οργανώσεων (ΜΚΟ), 
οι οποίες υποστηρίζονται από την ΠΟΥ. 
Τα κοινοτικά ερευνητικά προγράμματα σε σχέση με την υγεία, που αφορούν 
θέματα όπως η βιοϊατρική και η υγεία, οι εφαρμογές της πληροφορικής στην 
υγεία, το AIDS και οι τροπικές ασθένειες, παρέχουν σημαντική υποστήριξη στους 
διάφορους τομείς συνεργασίας μεταξύ της Κοινότητας και της ΠΟΥ. Στηρίζονται 
σε μεγάλο βαθμό στην εμπειρογνωμοσύνη της ΠΟΥ και στη συμμετοχή της, ανάλογα 
με την περίπτωση. 
Το παρόν έγγραφο παρουσιάζει τους τομείς τρέχουσας συνεργασίας σε 5 κύριες 
κατηγορίες: πρόληψη, προαγωγή της υγείας και εκπαίδευση· πρότυπα, επισήμανση 
και ταξινόμηση· υγειονομικές πλευρές του περιβάλλοντος· βοήθεια και ενίσχυση 
(συμπεριλαμβανομένης της συνεργασίας με την Ανατολική και Κεντρική Ευρώπη) 
και έρευνα. Τα συμπεράσματα παρουσιάζονται στο τελευταίο τμήμα. 
Ι. ΠΡΟΛΗΨΗ, ΠΡΟΑΓΩΓΗ ΤΗΣ ΥΓΕΙΑΣ ΚΑΙ ΕΚΠΑΙΔΕΥΣΗ 
ΠΡΟΛΗΨΗ ΤΩΝ ΣΟΒΑΡΩΝ ΑΣΘΕΝΕΙΩΝ ΚΑΙ ΤΗΣ ΤΟΞΙΚΟΜΑΝΙΑΣ 
Η συνεργασία μεταξύ της Επιτροπής και της ΠΟΥ σ'αυτόν τον τομέα υπήρξε 
συνεχής από την έναρξη των κοινοτικών προγραμμάτων και δραστηριοτήτων σε βάση 
αμοιβαίας παρακολούθησης συνεδριάσεων, ανταλλαγών πληροφοριών και παροχής 
εμπειρογνωμοσύνης. 
ΚΑΡΚΙΝΟΣ 
Κατά το σχεδιασμό και την εφαρμογή του προγράμματος "Η Ευρώπη κατά του 
Καρκίνου" η Επιτροπή στηρίχθηκε, μεταξύ άλλων, στη μακρόχρονη πείρα της ΠΟΥ 
στην καταπολέμηση του καρκίνου. Η συνεργασία μεταξύ των δύο οργανισμών σήμερα 
έχει διττό στόχο: 
- την αναζήτηση κοινής πολιτικής, σε διαφόρους τομείς, όπως π.χ. η 
καταπολέμηση του καπν ίσματος, συμπεριλαμβανομένης της κοινής διοργάνωσης ι ης 
Πρώτης Ευρωπαϊκής Διάσκεψης για την Πολιτική Πρόληψης του Καπνίσματος 
(Μαδρίτη, 1988) και της Παγκόσμιας Διάσκεψης σχετικά με το Κάπνισμα και την 
Υγεία (Παρίσι, 1994), η αντιπροσώπευση του ενός οργανισμού στις συνεδριάσεις 
του άλλου και η συμμετοχή της Επιτροπής στην εκδήλωση της ΠΟΥ "Ημέρα χωρίς 
κάπνισμα". 
- την ανάπτυξη κοινών πρωτοβουλιών όπως οι πρωτοβουλίες στους τομείς της 
διατροφής και της επιδημιολογίας. Προκειμένου να εξετάσει τη σχέση μεταξύ 
διατροφής και καρκίνου, η Επιτροπή πρότεινε και χρηματοδότησε τη δημιουργία 
ενός ευρωπαϊκού δικτύου που συντονίζεται και διευθύνεται από τη Διεθνή 
Υπηρεσία για την Ερευνα σχετικά με τον Καρκίνο (IARC) της ΠΟΥ. Το έργο της 
IARC περιλαμβάνει έρευνες σχετικά με τις πιθανές εξελίξεις και τη διοργάνωση 
Διεθνούς Συνεδρίου για τη Διατροφή και τον Καρκίνο (Λυών 1993)· συμμετέσχε 
σε συνεδρίαση με το ίδιο θέμα στη Βουδαπέστη τον Ιούνιο του 1990. Ομοίως, 
- 5 -
συστάσεις σχετικά με την επαγγελματική κατάρτιση των ογκολόγων που 
διατυπώθηκαν σε συνεδριάσεις στα πλαίσια του κοινοτικού προγράμματος 
αποτέλεσαν τη βάση για συνεδρίαση της ΠΟΥ με το ίδιο θέμα στην Πράγα, το 
1992. 
Η δημιουργία δικτύου μητρώων καρκίνου, που αποτελεί πρωτοβουλία της IARC, 
υποστηρίζεται σήμερα στο πλαίσιο του κοινοτικού προγράμματος για τον καρκίνο 
και αποτελεί σημαντικότατη συμβολή στην επιδημιολογία του καρκίνου και σε 
άλλες μελέτες. Ομοίως, το πρόγραμμα αξιολόγησης και μονογραφιών της IARC για 
τις καρκινογόνες ουσίες υποστηρίζεται από την Επιτροπή. 
AIDS 
Η έκταση και η σοβαρότητα της απειλής που τίθεται από την πανδημία του AIDS 
απαίτησε και θα συνεχίσει να απαιτεί στενή συνεργασία μεταξύ της Κοινότητας 
και της ΠΟΥ. 
Τα προγράμματα δράσης που αναπτύσσονται από την Επιτροπή συμβαδίζουν με τις 
συντονισμένες στρατηγικές που υιοθετεί η ΠΟΥ, εφαρμόζονται από το γενικό 
πρόγραμμα της για το AIDS και αποσκοπούν στην εκδήλωση συγκεκριμένης συμβολής 
εκ μέρους της Κοινότητας. Η Επιτροπή καλείται να παρευρίσκεται στις 
συνεδριάσεις της διοικητικής επιτροπής του γενικού προγράμματος της ΠΟΥ και 
έχει διαδραματίσει ενεργό ρόλο στον καθορισμό της κάθε στρατηγικής. Οι 
αρμόδιοι για τα προγράμματα δράσης της Κοινότητας διατηρούν επίσης στενή 
επαφή με τους ομολόγους τους στην ΠΟΥ και αναλαμβάνουν από κοινού 
δραστηριότητες όταν χρειάζεται. 
Η Επιτροπή και η ΠΟΥ συνεργάζονται στενά για την υποστήριξη του Ευρωπαϊκού 
κέντρου για την Επιδημιολογική Παρακολούθηση του AIDS στο Παρίσι, που είναι 
ο κεντρικός φορέας για τη συλλογή σχετικών δεδομένων στην Ευρώπη και παρέχει 
εξαιρετική και σύγχρονη ενημέρωση, καθώς και ένα πλαίσιο για άλλες από κοινού 
δραστηριότητες. 
Η Επιτροπή έχει ξεκινήσει ένα πρόγραμμα από κοινού με την ΠΟΥ για τον έλεγχο 
των δεικτών της αποδοτικότητας και της αποτελεσματικότητας των εθνικών 
προγραμμάτων για την καταπολέμηση του AIDS. Η Επιτροπή έχει συμμετάσχει μαζί 
με την ΠΟΥ σε συνεδριάσεις τεχνικής φύσεως, οργανωμένες από την ΠΟΥ, με θέμα 
συγκεκριμένες πλευρές της πρόληψης του AIDS, όπως οι ασθένειες που 
μεταδίδονται με σεξουαλική επαφή (STDs) και τη γενική πρωτοβουλία για την 
ασφάλεια των προϊόντων αίματος. Επιπλέον συμμετείχαν από κοινού στις 
διεθνείς διασκέψεις για το AIDS (Φλωρεντία 1991 και Αμστερνταμ 1992). 
Η πιθανή εξάπλωση της επιδημίας σε μεγαλύτερη κλίμακα στις χώρες της 
Ανατολικής Ευρώπης παρέχει ένα ακόμη κίνητρο για ενισχυμένη συνεργασία μεταξύ 
της Επιτροπής και της ΠΟΥ, καθόσον και οι δύο έχουν πλήρη συνείδηση της 
ενδεχόμενης σοβαρότητας της καταστάσεως. 
ΚΑΤΑΧΡΗΣΗ ΝΑΡΚΩΤΙΚΩΝ 
Η συνεργασία μεταξύ της Επιτροπής και της ΠΟΥ σ'αυτόν τον τομέα περιορίζεται 
στη μείωση της ζήτησης των ναρκωτικών και στην αγωγή υγείας. 
Η ΠΟΥ έχει γενική επιστημονική ευθύνη για τον καθορισμό των ναρκωτικών 
ουσιών, που διενεργείται αποκλειστικά από την επιτροπή εμπειρογνωμόνων για 
την τοξικομανία, αλλά η περαιτέρω συμμετοχή της σ'αυτόν τον τομέα 
περιορίζεται στη μείωση της ζήτησης. Σε αντίθεση με άλλους τομείς της 
δημόσιας υγείας, η ΠΟΥ δεν συμμετέχει στη θεραπεία, τον έλεγχο ή τη λήψη 
κατασταλτικών μέτρων. 
_ 6 -
Ενα από τα καθήκοντα του Ευρωπαϊκού Κέντρου Παρακολούθησης για τα Ναρκωτικά 
και την Εξάρτηση από Ναρκωτικά (EMCDDA)<χ>, η είναι να προωθήσει την 
ενσωμάτωση δεδομένων σχετικά με τα ναρκωτικά και την εξάρτηση από τα 
ναρκωτικά, τα οποία συγκεντρώνονται στα κράτη μέλη ή από την Κοινότητα σε 
διεθνή προγράμματα παρακολούθησης και ελέγχου των ναρκωτικών, ιδίως τα 
προγράμματα που καταρτίζει ο ΟΗΕ και οι ειδικές υπηρεσίες του (όπως η ΠΟΥ) 
και να συνεργαστεί ενεργά με τέτοιους οργανισμούς. Η ΠΟΥ έχει εκφράσει την 
επιθυμία να συνεργαστεί με το EMCDDA στη συλλογή επιδημιολογικών δεδομένων. 
(1) Κανονισμός του Συμβουλίου αριθ. 302/93 της 8 Φεβρουαρίου 1993 για την 
ίδρυση Ευρωπαϊκού Κέντρου Παρακολούθησης για τα Ναρκωτικά και την Εξάρτηση 
από Ναρκωτικά (ΕΕ L 36 της 12.2.1993, σ. 1) 
- 7 -
ΑΓΩΓΗ ΥΓΕΙΑΣ ΚΑΙ ΠΡΟΩΘΗΣΗ ΤΗΣ 
Η συνεργασία μεταξύ της ΠΟΥ και του Συμβουλίου της Ευρώπης για την προώθηση 
της αγωγής υγείας και την πρόληψη της κατάχρησης των ναρκωτικών, του AIDS, 
του καρκίνου και άλλων σοβαρών ασθενειών, που λαμβάνει χώρα εδώ και μερικά 
χρόνια, διευρύνεται σήμερα και ως προς το πεδίο εφαρμογής και ως προς τη 
σημασία. Το 1990 διοργανώθηκε στο Στρασβούργο κοινή Διάσκεψη γι*τ ιην Προώθηση 
της Αγωγής Υγείας από τους 3 οργανισμούς, προκειμένου να προωθηθούν οι 
προσπάθειες για την αγωγή υγείας στον τομέα της πρόληψης των ναρκωτικών και η 
Επιτροπή συνεργάστηκε με την ΠΟΥ, για την προετοιμασία ορισμένων θερινών 
σχολείων κατάρτισης διδασκόντων στον τομέα της αγωγής υγείας (π.χ. 
Southampton 1990, Montpellier 1991, Flensburg 1991, κλπ.). Η Επιτροπή, η ΠΟΥ 
και το Συμβούλιο της Ευρώπης συνεργάζονται στο Ευρωπαϊκό Δίκτυο Σχολείων για 
την Προώθηση της Υγείας. 
ΥΓΕΙΑ ΚΑΙ ΑΣΦΑΛΕΙΑ ΣΤΟ ΧΩΡΟ ΕΡΓΑΣΙΑΣ 
Η Επιτροπή συνεργάζεται με την ΠΟΥ για την ανάπτυξη ενδεικτικών κριτηρίων για 
την επαγγελματική κατάρτιση αρμόδιων ατόμων στους διάφορους τομείς που 
αφορούν την υγεία και την ασφάλεια στο χώρο εργασίας και υποστηρίζει την 
πρωτοβουλία τους για την ανάπτυξη των υπηρεσιών υποστήριξης στον τομέα της 
ιατρικής, της υγιεινής και της ασφάλειας στο χώρο εργασίας. 
Η Επιτροπή συμμετέχει σε ένα σχέδιο της IARC σχετικά με την εναρμόνιση των 
μεθόδων και την εξασφάλιση της ποιότητας αξιολόγησης της έκθεσης σε 
μολυσματικές ουσίες στην ατμόσφαιρα του εργασιακού περιβάλλοντος - όπως 
είναι ο αμίαντος και άλλες ίνες που αποτελούν κίνδυνο για την υγεία. 
Συμβάλλει επίσης σε μερικές από τις επιδημιολογικές έρευνες της IARC, όπως 
είναι η αξιολόγηση των κινδύνων στα εργαστήρια. 
Λόγω της επείγουσας ανάγκης για μεγαλύτερη διεθνή συνεργασία στην παροχή 
επιστημονικών δεδομένων που θα χρησιμοποιηθούν για την αξιολόγηση των 
αποτελεσμάτων της δράσης χημικών παραγόντων στο χώρο εργασίας, π.χ. για τον 
καθορισμό οριακών τιμών, λαμβάνουν χώρα ορισμένες κοινές δραστηριότητες για 
την αξιολόγηση επικίνδυνων χημικών ουσιών στο χώρο εργασίας. 
Μερικές από τις εν λόγω δραστηριότητες στηρίζονται σε μια συστηματική 
προσέγγιση της επισήμανσης και ταξινόμησης (βλ. τμήμα "Πρότυπα, επισήμανση 
και ταξινόμηση") και στις αξιολογήσεις τοξικότητας που διενεργούνται στα 
πλαίσια του Διεθνούς Προγράμματος για την Ασφάλεια από Χημικές Ουσίες (IPCS). 
Επίσης στο πλαίσιο του ICPS, η Επιτροπή υποστήριξε τη δημιουργία "καρτών 
ασφάλειας έναντι χημικών ουσιών" που παρέχουν βασικές πληροφορίες στους 
εργαζομένους και άλλους χρήστες χημικών ουσιών σχετικά με τους κινδύνους για 
την υγεία και τις προφυλάξεις που πρέπει να λαμβάνονται. Η Επιτροπή παρέχει 
επίσης την εμπειρογνωμοσύνη της στην κατάρτιση των εγγράφων της ICPS σχετικά 
με τα υγειονομικά κριτήρια για το περιβάλλον. 
- 8 -
jr. ril'OTYHA, ΕΠΙΣΗΜΑΝΣΗ ΚΑΙ ΤΑΗΙΝΟΜΗΣΗ 
Λυτός ο τομέας συνεργασίας αποτελεί καλό παράδειγμα συμπληρωματικότητας 
καθόσον η ΠΟΥ δεν είναι ρυθμιστικός φορέας, αλλά μπορεί να διατυπώνει 
επιστημονικές αξιολογήσεις και συστάσεις, που επικυρώνονται από ανεξάρτητες 
και ουδέτερες ομάδες εμπειρογνωμόνων. Η συμπληρωματικότητα αυτή οδήγησε σε 
στενή συνεργασία με την ΠΟΥ σε ορισμένους τομείς, όπως οι χημικές ουσίες, οι 
καρκινογόνοι ουσίες, τα ιατροφαρμακευτικά προϊόντα και τα είδη διατροφής. 
Στο πλαίσιο της IPCS και προς επίτευξη ενός από τους στόχους που 
καθορίζονται στο κεφάλαιο 19 της ημερησίας διάταξης 21 της Διάσκεψης των Ην. 
Εθνών για το Περιβάλλον και την Ανάπτυξη (UNCED 92), η Επιτροπή συνεργάζεται 
σήμερα με την ΠΟΥ και άλλες διεθνείς οργανώσεις για τη διερεύνηση κοινών 
προσεγγίσεων όσον αφορά την ταξινόμηση, τη συσκευασία και την επισήμανση 
επικίνδυνων ουσιών, που διατίθενται στην αγορά και χρησιμοποιούνται κατά την 
εργασία. Το ενδιαφέρον της Κοινότητας στον τομέα αυτό βασίζεται στην οδηγία 
67/548/ΕΟκ(1) (όπως τροποποιήθηκε) σχετικά με την ταξινόμηση, συσκευασία 
και επισήμανση των επικίνδυνων ουσιών. 
Η ΠΟΥ (IARC) έχει προσφέρει τεχνική υποστήριξη στην ομάδα εμπειρογνωμόνων της 
ΕΕΚ που ασχολούνται με την ταξινόμηση και την επισήμανση των καρκινογόνων 
ουσιών (οδηγία του Συμβουλίου 67/548/ΕΟΚ)(*) καθώς και για τη συγγραφή 
πρακτικών σύντομων μονογραφιών της Επιτροπής για τις καρκινογόνους ουσίες. 
Στον τομέα της νομοθεσίας για τα φαρμακευτικά προϊόντα και της τυποποίησης 
των βιολογικών ουσιών, η ΠΟΥ όλο και περισσότερο βασίζει τις διεθνείς 
δραστηριότητες της για την εναρμόνιση σε κοινοτικές οδηγίες, όπως είναι π.χ. 
η ορθή κοινοτική πρακτική παραγωγής^) και οι κοινοτικές προδιαγραφές για 
βιοτεχνολογικά φάρμακα^3)(4), ενώ το πρόγραμμα πιστοποίησης της ΠΟΥ για 
την ποιότητα των φαρμακευτικών προϊόντων που εξάγονται σε χώρες του Τρίτου 
Κόσμου έχει εγκριθεί επίσημα από την Κοινότητα.(5) Η ΠΟΥ έχει κληθεί να 
συμμετάσχει στις τριμερείς διαπραγματεύσεις (μεταξύ ΗΠΑ/Ευρώπης/Ιαπωνίας) που 
αποσκοπούν στην καλύτερη εναμόνιση των φαρμακευτικών προϊόντων σε παγκόσμιο 
επίπεδο. Εχει επίσης καθιερωθεί η συνεργασία με την ΠΟΥ όσον αφορά την 
παρακολούθηση των παρενεργειών ("pharmacovigilance" - επαγρύπνηση για τα 
φάρμακα) και στον τομέα της ευρωπαϊκής φαρμακοποιίας. 
(1) Οδηγία του Συμβουλίου της 27ης Ιουνίου 1967 περί προσεγγίσεως των 
νομοθετικών, κανονιστικών και διοικητικών διατάξεων που αφορούν την 
ταξινόμηση, συσκευασία και επισήμανση των επικίνδυνων ουσιών (ΕΕ 196, 
16.8.1967, σ. 1). 
(2) Οδηγία της Επιτροπής της 13 Ιουνίου 1991 σχετικά με τον καθορισμό των 
αρχών και των κατευθυντήριων γραμμών που αφορούν τους κανόνες καλής 
παρασκευής φαρμάκων που προορίζονται για ανθρώπινη χρήση (ΕΕ L 193, 
17.7.1991, σ. 30). 
(3) Οδηγία του Συμβουλίου της 22 Δεκεμβρίου 1986 για την προσέγγιση των 
εθνικών μέτρων σχετικά με την κυκλοφορία των φαρμάκων υψηλής τεχνολογίας, 
ιδίως εκείων που παρασκευάζονται με μεθόδους βιοτεχνολογίας (ΕΕ L 15, 
17.1.1987, σ. 38). 
(4) Οδηγία της Επιτροπής της 19 Ιουλίου 1991 για την τροποποίηση του 
παραρτήματος της οδηγίας του Συμβουλίου 75/318/ΕΟΚ περί της προσεγγίσεως των 
νομοθεσιών των κρατών μελών που αφορούν τις αναλυτικές, τοξικοφαρμακολογικές 
και κλινικές προδιαγραφές και πρωτόκολλα στον τομέα των δοκιμών των 
φαρμακευτικών ιδιοσκευασμάτων (ΕΕ L 270, 26.9.1991, σ. 32). 
(5) Οδηγία του Συμβουλίου της 3 Μαίου 19 89 για την τροποποίηση των οδηγιών 
65/65 ΕΟΚ, 75/318/ΕΟΚ και 75/319/ΕΟΚ περί προσεγγίσεως των νομοθετικών, 
κανονιστικών και διοικητικών διατάξεων που αφορούν τα φαρμακευτικά 
ιδιοσκευάσματα (ΕΕ L 142, 25.5.1989, σ. 11). 
- 9 -
Η Επιτροπή συμμετέχει στο έργο των FAO/ΠΟΥ σχετικά με τον Codex Alimentarius, 
και ενεργεί ως εκπρόσωπος της Κοινότητας σε θέματα που εμπίπτουν στην 
εξωτερική αρμοδιότητα της Κοινότητας. Ο κώδικας αυτός, ο οποίος έχει 
συνταχθεί από την Οργάνωση Τροφίμων και Γεωργίας των Ηνωμένων Εθνών και την 
ΠΟΥ, αναθεωρεί και ενημερώνει τα διεθνή πρότυπα για τα είδη διατροφής, Η ΠΟΥ, 
καθόσον συμμετέχει στη σύνταξη του κώδικα, είναι επίσης υπεύθυνη για την 
επιστημονική αξιολόγηση των κινδύνων που σχετίζονται με τα πρόσθετα και τα 
κατάλοιπα των ειδών διατροφής (είτε έχουν κτηνιατρική προέλευση είτε 
προέρχονται από παρασιτοκτόνα). Το έργο αυτό φέρουν σε πέρας ανεξάρτητες 
επιτροπές που αποτελούνται από επιστήμονες εμπειρογνώμονες, στις οποίες 
εκπροσωπείται η Επιτροπή. 
Ο κώδικας της ΠΟΥ για τη Διάθεση στην αγορά Υποκατάστατων του Μητρικού 
Γάλακτος έχει εφαρμοστεί σε μεγάλο βαθμό στην Κοινότητα μέσω της οδηγίας της 
Επιτροπής αριθ. 91/321/EOKÎ**) και η Κοινότητα θα συμβάλει στην εφαρμογή του 
σε τρίτες χώρες, μετά την έγκριση της οδηγίας του Συμβουλίου αριθ. 
92/52/ΕΟΚ<7> και του ψηφίσματος του Συμβουλίου αριθ. 92/C172/01.(8) 
III. ΥΓΕΙΟΝΟΜΙΚΕΣ ΠΛΕΥΡΕΣ ΤΟΥ ΠΕΡΙΒΑΛΛΟΝΤΟΣ 
Αφότου προστέθηκε το 1986 ο τίτλος VII "Περιβάλλον" στη συνθήκη ιδρύσεως της 
Ευρωπαϊκής Κοινότητας και από την πρώτη ευρωπαϊκή διάσκεψη για το περιβάλλον 
και την υγεία (Φραγκφούρτη 1989) έχει ενισχυθεί η συνεργασία μεταξύ της 
Επιτροπής και της ΠΟΥ όσον αφορά τις υγειονομικές πλευρές του περιβάλλοντος. 
Η Επιτροπή και η ΠΟΥ συνεργάζονται σήμερα για τη συνέχεια της διάσκεψης των 
Ηνωμένων Εθνών για το περιβάλλον και την ανάπτυξη (Ρίο ντε Τζανέιρο 1992). 
Το έργο αυτό περιορίζεται στις επιδράσεις των περιβαλλοντικών παραγόντων 
στην υγεία του ανθρώπου σύμφωνα με την αποστολή της ΠΟΥ. Το Συμβούλιο και οι 
Υπουργοί Υγείας που συνεδριάζουν στα πλαίσια του Συμβουλίου υιοθέτησαν 
επίσης αυτή την προσέγγιση όταν ζήτησαν από την Επιτροπή να συντάξει έκθεση 
σχετικά με την τρέχουσα κατάσταση των γνώσεων και της πείρας όσον αφορά τη 
σχέση μεταξύ υγείας και περιβάλλοντος (ψήφισμα 91/C 304/06 του Νοεμβρίου 
1991 σχετικά με την υγεία και το περιβάλλον). 
(6) Οδηγία της Επιτροπής της 14 Μαΐου 1991 σχετικά με παρασκευάσματα για 
βρέφη και τα παρασκευάσματα δεύτερης βρεφικής ηλικίας (ΕΕ L 175, 4.7.1991, σ. 
35). 
(7) Οδηγία του Συμβουλίου της 18 Ιουνίου 1992 για τα παρασκευάσματα για βρέφη 
και τα παρασκευάσματα της δεύτερης βρεφικής ηλικίας που προορίζονται για 
εξαγωγή σε τρίτες χώρες (ΕΕ L 179, 1.7.1992, σ. 129). 
(8) Ψήφισμα του Συμβουλίου της 18 Ιουνίου 1992 σχετικά με την εμπορία 
υποκατάστατων του μητρικού γάλακτος σε τρίτες χώρες από παρασκευαστές της 
Κοινότητας (ΕΕ C 172, 8.7.1992, σ. 1). 
- 10 -
ΤΟΞΙΚΟΛΟΓΙΑ 
το πρόγραμμα δράσης της Ευρωπαϊκής Κοινότητας σχετικά με την τοξικολογία για 
την προστασία της υγείας (ψήφισμα του Συμβουλίου 86/C 184/01) προβλέπει την 
ανάπτυξη και αξιολόγηση τοξικολογικών μεθόδων ως υποστήριξη των κοινοτικών 
ενεργειών στον τομέα της ασφάλειας από χημικές ουσίες. Κοινές δραστηριότητες 
με την ΠΟΥ διεξήχθησαν στους ακόλουθους τομείς: ρόλος των κέντρων 
δηλητηριάσεως, αξιολόγηση των αντιδότων συμπεριλαμβανομένων χηλικών 
παραγόντων π.χ. για τη δηλητηρίαση από υδροκυανικό άλας και βαρέα μέταλλα, 
τοξικότητα των χημικών ουσιών για τα παιδιά, αρχές για την αξιολόγηση και την 
έγκαιρη διάγνωση της νεφροτοξικότητας και κίνδυνοι από χημικές ουσίες για την 
υγεία του εμβρύου κατά τη διάρκεια της εγκυμοσύνης. 
Διοργανώθηκε επίσης κοινό εργαστήριο για τη σημασία της ανοσοτοξικότητας για 
την υγεία (Ανόβερο, 1989). Η επιστημονική συμβουλευτική επιτροπή της 
Επιτροπής των Ευρωπαϊκών Κοινοτήτων για την εξέταση της τοξικότητας και 
οικοτοξικότητας των χημικών ενώσεων συμμετέχει σε μια δραστηριότητα της ΠΟΥ 
με θέμα την αλλεργική υπερευαισθησία στις χημικές ουσίες. 
ΑΚΤΙΝΟΠΡΟΣΤΑΣΙΑ 
Η συνεργασία με την ΠΟΥ στον τομέα της ακτινοπροστασίας λαμβάνει χώρα μέσω 
μιας διυπηρεσιακής επιτροπής στην οποία εκπροσωπούνται διάφορες διεθνείς 
οργανώσεις, όπως ο Διεθνής Οργανισμός Ατομικής Ενεργείας (ΔΟΑΕ) και η 
Υπηρεσία Ατομικής Ενεργείας του Οργανισμού Οικονομικής Συνεργασίας και 
Ανάπτυξης (ΟΟΣΑ). Στόχος αυτής της ανεπίσημης συνεργασίας είναι να προωθηθεί 
η συνέπεια και ο συντονισμός των πολιτικών όσον αφορά την εφαρμογή των 
θεμελιωδών στοιχείων της ακτινοπροστασίας (συμπεριλαμβανομένων των αρχών, 
κριτηρίων και προτύπων) και τη μετατροπή τους σε ρυθμιστικούς όρους, 
συντονισμό της έρευνας και της ανάπτυξης, εκπαίδευση και επαγγελματική 
κατάρτιση, προώθηση της ανταλλαγής πληροφοριών, μεταφορά τεχνολογίας και 
τεχνογνωσίας και παροχή υπηρεσίων ακτινοπροστασίας. 
ΑΕΡΑΣ, ΝΕΡΟ ΚΑΙ ΓΕΩΡΓΙΑ 
Η Επιτροπή και η ΠΟΥ συνεργάζονται στον τομέα της ποιότητας του αέρα. Η 
Επιτροπή παρέχει για το GEMS (Global Environment Monitoring System - σύστημα 
συνολικής παρακολούθησης του περιβάλλοντος - περιβαλλοντικό πρόγραμμα 
ΠΟΥ/OHE) δεδομένα που συγκεντρώνονται στα πλαίσια της ανταλλαγής πληροφοριών 
για τη μόλυνση της ατμόσφαιρας που καθιερώθηκε με την απόφαση του Συμβουλίου 
82/459/ΕΟΚ<1). Η ΠΟΥ είναι υπεύθυνη για την εξακρίβωση των 
αναγκών/επιθυμιών των υπευθύνων για τη χάραξη πολιτικής στον τομέα της 
ατμοσφαιρικής ρύπανσης και για την παροχή του αναγκαίου επιστημονικού 
υπόβαθρου. 
Η Επιτροπή παρακολουθεί τις διαβουλεύσεις της ΠΟΥ σε άλλους τομείς, όπως : η 
αναθεώρηση των οδηγιών της ΠΟΥ σχετικά με την ποιότητα του πόσιμου νερού, την 
εξάλειψη της λύσσας, τις ζωονόσους και τις μολύνσεις μέσω των ειδών διατροφής 
(στο τελευταίο θέμα συμμετέχει το συνεργαζόμενο κέντρο της ΠΟΥ στο Βερολίνο). 
Η Επιτροπή έλαβε μέρος σε κοινή τεχνική διαβούλευση μεταξύ FAO, 
Παναμερικανικής Οργάνωσης Υγείας και ΠΟΥ σχετικά με την ασφάλεια των ειδών 
διατροφής και τη διάθεση στο εμπόριο (Μπουένος Αιρες, Απρίλιος 1992) μετά 
την επιδημία χολέρας στην Λατινική Αμερική. 
Η Ευρωπαϊκή Κοινότητα συμμετείχε ως πλήρες μέλος στο διεθνές συνέδριο για τη 
διατροφή (ICN), το οποίο οργανώθηκε από κοινού με τον FAO και την ΠΟΥ και 
έλαβε χώρα στη Ρώμη το Δεκέμβριο του 1992. Η Επιτροπή συντόνισε τις 
κοινοτικές θέσεις με εκείνες των κρατών μελών, καθ'όλη τη διάρκεια των 
προπαρασκευαστικών συνεδρίων και του ίδιου του συνεδρίου ICN. Αυτό επέτρεψε 
(1) Απόφαση του Συμβουλίου της 24ης Ιουνίου 1982 περί της αμοιβαίας 
ανταλλαγής πληροφοριών και στοιχείων προερχομένων από δίκτυα και μεμονωμένους 
σταθμούς μετρήσεως της ρυπάνσεως της ατμόσφαιρας στα κράτη μέλη (ΕΕ L 210 της 
19.7.1982 σ. 1) 
- 11 -
στην Κοινότητα να επωφεληθεί περισσότερο από το αποτέλεσμα του συνεδρίου, στο 
οποίο η Επιτροπή συνεισέφερε επίσης οικονομικά. Το συνέδριο ενέκρινε ομόφωνα 
την ^Παγκόσμια Δήλωση για την Διατροφή" και το "Σχέδιο Δράσης για την 
Διατροφή". 
ΠΕΡΙΒΑΛΛΟΝ ΚΑΙ ΥΓΕΙΑ 
Η Επιτροπή παρέχει υποστήριξη στην ΠΟΥ για την οργάνωση και την υλοποίηση της 
δεύτερης Ευρωπαϊκής Διάσκεψης για το Περιβάλλον και την Υγεία (Ελσίνκι, 
Ιούνιος 1994), που θα διεξαχθεί υπό την αιγίδα της κυβέρνησης της Φινλανδίας. 
Αυτή η διάσκεψη αποτελεί συνέχεια της Πρώτης Διάσκεψης (Φραγκφούρτη, 
Δεκέμβριος 1989), κατά την οποία εγκρίθηκε ένας "Ευρωπαϊκός χάρτης για το 
περιβάλλον και την υγεία" από κοινού από τους συμμετέχοντες υπουργούς 
περιβάλλοντος και υγείας και υπογράφτηκε από την Επιτροπή στο όνομα της 
Κοινότητας. Κύριος στόχος της δεύτερης διάσκεψης είναι να θεσπιστεί σχέδιο 
δράσης για την πρόληψη και τον έλεγχο των περιβαλλοντικών κινδύνων για την 
υγεία μέχρι το τέλος του αιώνα. 
IV. ΣΥΝΕΡΓΑΣΙΑ ΚΑΙ ΑΝΑΠΤΥΞΙΑΚΗ ΒΟΗΘΕΙΑ 
ΑΝΑΠΤΥΞΙΑΚΗ ΒΟΗΘΕΙΑ 
Η συνεργασία στον τομέα της αναπτυξιακής βοήθειας είναι πολύπλευρη και 
αναπτύσσεται με πραγματιστικό τρόπο μέσω κοινών αποστολών και κοινών 
εγχειρημάτων. 
θετικά παραδείγματα τέτοιας συνεργασίας είναι: 
- η κοινή επισκόπηση των δαπανών για την υγεία· 
το Μπαγκλαντές, όπου η ΠΟΥ είναι το εκτελεστικό όργανο για ένα 
υγειονομικό πρόγραμμα που χρηματοδοτείται από κοινού από την Παγκόσμια 
Τράπεζα, την Κοινότητα και τα κράτη μέλη· 
- το Μπενίν, όπου η ΠΟΥ δρα ως σύμβουλος της κυβερνήσεως, ενώ η Επιτροπή 
προεδρεύει της ομάδας χρηματοδοτών. 
Η Επιτροπή λαμβάνει υπόψη τις συστάσεις της ΠΟΥ κατά τη χάραξη της δικής της 
γενικής πολιτικής και όσον αφορά μερικές από τις τεχνικές πλευρές των 
παρεμβάσεων της (πολιτική για τις υγειονομικές περιφέρειες, τα βασικά 
φάρμακα, κλπ.). Η Επιτροπή συνεργάζεται με την ΠΟΥ στις αναπτυσσόμενες χώρες 
στις οποίες έχει αντιπροσώπους η ΠΟΥ, παρευρίσκεται στις συνεδριάσεις της ΠΟΥ 
και έχει συναντήσεις με το προσωπικό των προγραμμάτων της ΠΟΥ. Επιτόπου, 
αντιπροσωπείες και σύμβουλοι έρχονται σε επαφή με τους αντιπροσώπους της ΠΟΥ, 
συνήθως όταν καθορίζονται τα σχέδια. Το πρόγραμμα για την καταπολέμηση της 
ογκοκέρκωσης στην Αφρική, που χρηματοδοτείται από την Κοινότητα και άλλους 
φορείς, εκτελείται από την ΠΟΥ. 
Κατά την εφαρμογή του προγράμματος για την καταπολέμηση του AIDS στις χώρες 
του Τρίτου Κόσμου, η συνεργασία και ο συντονισμός της Επιτροπής με την ΠΟΥ 
στο πλαίσιο του Γενικού Προγράμματος της ΠΟΥ για το AIDS αποσκοπεί στον από 
κοινού καθορισμό στρατηγικών, τη συμφωνία σχετικά με την κατάρτιση 
βραχυπρόθεσμων και μακροπρόθεσμων προγραμμάτων σε συγκεκριμένες χώρες και 
συντονισμένη εκτέλεση των προγραμμάτων σε επίπεδο χώρας. 
Στο πλαίσιο των βραχυπρόθεσμων και μακροπρόθεσμων εθνικών προγραμμάτων η 
Επιτροπή δρα σε συνεργασία με τις ενδιαφερόμενες χώρες και άλλους 
χρηματοδότες. Η πρόσφατη δραστηριότητα από κοινού μεταξύ της Επιτροπής και 
της ΠΟΥ στον τομέα του AIDS συμπεριλαμβάνει κοινή αποστολή επισκόπησης στην 
Ταϊλάνδη, ad hoc συνεδριάσεις για συντονισμό των επιχειρήσεων στην Ινδία και 
- 12 -
την Ταϊλάνδη, συνδιοργάνωση και χρηματοδότηση περιφερειακών συνεδριάσεων στη 
Ντάκα, το Δελχί, το Καράκας και τη Γιαουντέ και κύκλων επαγγελματικής 
κατάρτισης για υπευθύνους διαχείρισης προγραμμάτων στο Ντακάρ και την Αμβέρσα 
και ειδικά κοινά ερευνητικά σχέδια για το AIDS μεταξύ επιστημόνων από 
κοινοτικά κράτη μέλη και από αναπτυσσόμενες χώρες. 
Η εξωτερική έκθεση αξιολόγησης του προγράμματος για την καταπολέμηση του 
AIDS, που συντάχθηκε το 1992 με σκοπό τον καθορισμό νέων κατευθυντήριων 
γραμμών όσον αφορά το πρόγραμμα στο πλαίσιο της σύμβασης ΛΟΜΕ IV, υιοθέτησε 
τη γενική προσέγγιση που ενέκρινε η Επιτροπή. Συνιστά το συνεχή συντονισμό με 
το Γενικό Πρόγραμμα της ΠΟΥ για το AIDS, ενώ φροντίζει ταυτόχρονα οι 
μεθοδολογίες που εγκρίθηκαν και οι ενέργειες που προτάθηκαν να συμφωνούν με 
εκείνες που καθόρισαν οι εθνικές επιτροπές. 
ΣΥΝΕΡΓΑΣΙΑ ΜΕ ΤΙΣ ΧΩΡΕΣ ΤΗΣ ΑΝΑΤΟΛΙΚΗΣ ΚΑΙ ΚΕΝΤΡΙΚΗΣ ΕΥΡΩΠΗΣ ΚΑΙ ΤΙΣ 
ΔΗΜΟΚΡΑΤΙΕΣ ΤΗΣ ΠΡΩΗΝ ΕΣΣΑ 
Τα προγράμματα τεχνικής βοήθειας της Επιτροπής "PHARE" και "TACIS" αποσκοπούν 
στην παροχή υποστήριξης για την οικονομική αναδιάρθρωση των χωρών της 
Ανατολικής και Κεντρικής Ευρώπης και της πρώην Σοβιετικής Ενωσης. Το έργο 
στον τομέα της υγείας αποκτά συνεχώς αυξανόμενη σημασία και έχει ως 
επακόλουθο τη συνεργασία με την ΠΟΥ και άλλες ενδιαφερόμενες διεθνείς 
οργανώσεις, όπως είναι η Παγκόσμια Τράπεζα και η Ευρωπαϊκή Τράπεζα για την 
Αναδιάρθρωση και την Ανάπτυξη. Στις διασκέψεις της Ουάσιγκτον και της 
Λισαβόνας (1992) για την παροχή βοήθειας στις δημοκρατίες της πρώτης ΕΣΣΔ, η 
ΠΟΥ συμμετείχε στην ιατρική υποομάδα και κλήθηκε να ιδρύσει γραφείο 
συντονισμού σχετικά με τις ανάγκες αυτών των χωρών σε θέματα υγείας και την 
ανταπόκριση σ'αυτές. Ζητήθηκε επίσης από την ΠΟΥ σε ορισμένες περιπτώσεις να 
παράσχει υποστήριξη ιδίως με την μορφή αποστολών εμπειρογνωμόνων και 
αξιολογήσεων και να βοηθήσει τις κυβερνήσεις των ενδιαφερόμενων κρατών στη 
διαμόρφωση των νέων προτεραιοτήτων και πολιτικής τους. 
Τεχνική υποστήριξη έχει παρασχεθεί από την Επιτροπή των ΕΚ σε σεμινάρια που 
διοργάνωσε η ΠΟΥ για να εξηγήσει τις απαιτήσεις της κοινοτικής νομοθεσίας στα 
κράτη της Κεντρικής και Ανατολικής Ευρώπης, όσον αφορά θέματα όπως η ασφάλεια 
και η υγεία στο χώρο εργασίας. Παρόμοιες ρυθμίσεις έγιναν για την παρουσίαση 
των πολιτικών και προγραμμάτων της Κοινότητας στον τομέα της πρόληψης των 
ασθενειών και της τοξικομανίας. 
ΕΠΕΙΓΟΥΣΑ ΑΝΘΡΩΠΙΣΤΙΚΗ ΒΟΗΘΕΙΑ 
Η Επιτροπή ίδρυσε εσωτερικό Ευρωπαϊκό Γραφείο Επείγουσας Ανθρωπιστικής 
Βοήθειας (ECHO), που άρχισε να λειτουργεί από την 1η Μαρτίου 1992, με σκοπό, 
μεταξύ άλλων, τη βελτίωση του συντονισμού μεταξύ της Επιτροπής και των κρατών 
μελών, άλλων χρηματοδοτών, μη κυβερνητικών (ΜΚΟ) και διεθνών οργανώσεων, 
συμπεριλαμβανομένης της ΠΟΥ. 
Η συνεργασία μεταξύ της Επιτροπής και της ΠΟΥ για την παροχή ανθρωπιστικής 
βοήθειας έχει εκδηλωθεί κυρίως στην Κεντρική και τη Νότιο Αμερική και την 
Ανατολική Ευρώπη. 
Η Επιτροπή παρέχει τακτικά οικονομική ενίσχυση στα ιατρικά προγράμματα της 
ΠΟΥ στη Λατινική Αμερική, με πιο πρόσφατα παραδείγματα τα προγράμματα στο 
Περού για τη χολέρα και στην Αϊτή για την ανακούφιση από την έλλειψη 
ιατροφαρμακευτικών προϊόντων. 
Στην Ευρώπη οι ουσιαστικές δραστηριότητες ανθρωπιστικής βοήθειας της 
Επιτροπής μέσω της ΠΟΥ έχουν εστιαστεί στη Βοσνία - Ερζεγοβίνη και στις 
- 13 -
ελεγχόμενες από τον ΟΗΕ ζώνες στην Κροατία, με την παροχή συλλογών ιατρικού 
υλικού στα νοσοκομεία. Επιπλέον, ενώ τα υγειονομικά προγράμματα των ΜΚΟ στην 
περιοχή υποστηρίζονται από την ΠΟΥ, η Επιτροπή συμβάλλει σε μεγάλο βαθμό στις 
δραστηριότητες των ΜΚΟ. 
V. ΕΡΕΥΝΑ 
ΚΟΙΝΟΤΙΚΗ ΕΡΕΥΝΑ ΣΤΟΝ ΤΟΜΕΑ ΤΗΣ ΙΑΤΡΙΚΗΣ ΚΑΙ ΤΗΣ ΥΓΕΙΑΣ 
Οι ερευνητικοί στόχοι της Κοινότητας και της ΠΟΥ αλληλοσυμπληρώνονται μέσα 
στο ευρύ φάσμα έρευνας που αφορά την ιατρική και την υγεία. Η Κοινότητα 
αποσκοπεί στη βελτίωση της αποτελεσματικότητας της ιατρικής και υγειονομικής 
έρευνας στα κράτη μέλη, ιδίως μέσω του καλύτερου συντονισμού των 
δραστηριοτήτων τους και όσον αφορά την εφαρμογή των αποτελεσμάτων μέσω 
κοινοτικής συνεργασίας και της συγκέντρωσης των πόρων. 
Η συνεργασία μεταξύ της Επιτροπής και της ΠΟΥ στον τομέα της ιατρικής και 
υγειονομικής έρευνας εκδηλώνεται σε διάφορα επίπεδα, συμπεριλαμβανομένης της 
διαμόρφωσης προγραμμάτων, της διαχείρισης σχεδίων και των τεχνικών επιπέδων. 
Προκειμένου να εξασφαλιστεί εποικοδομητική συνεργασία στο επίπεδο της 
διαμόρφωσης των προγραμμάτων συμφωνήθηκε η από κοινού διοργάνωση σεμιναρίων 
σχεδιασμού στα οποία θα καθοριστούν οι ερευνητικές προτεραιότητες. Επιπλέον, 
προωθήθηκε η συνεργασία μέσω των ανταλλαγών πληροφοριών, διαπροσωπικών 
σχέσεων με σημαντικά μέλη, συμμετοχής σε συνεδριάσεις (ιδίως όσον αφορά τις 
δραστηριότητες σχεδιασμού) και κοινών σεμιναρίων. 
Παρατηρητές από την Συμβουλευτική Επιτροπή διαχείρισης και συντονισμού για 
την ιατρική και υγειονομική έρευνα (CGC) των ΕΚ συμμετείχαν στην Ευρωπαϊκή 
Συμβουλευτική Επιτροπή για την υγειονομική έρευνα (EACHR) της ΠΟΥ. Καθώς η 
ευρωπαϊκή περιοχή της ΠΟΥ διαθέτει περιορισμένο επιχειρησιακό προϋπολογισμό 
για την έρευνα, συμφωνήθηκε ότι στοιχεία από την περιοχή θα ήταν χρήσιμα στην 
CGC γιατί θα προσέφεραν οδηγίες στην Ευρωπαϊκή Κοινότητα σχετικά με τον 
καθορισμό των προτεραιοτήτων και τη διαμόρφωση προγραμμάτων. 
Η ΠΟΥ παρακολουθεί τακτικά τις συνεδριάσεις της κοινοτικής ομάδας 
εργασίας για την έρευνα σχετικά με το AIDS και των υποομάδων της, καθώς 
επίσης και των ομάδων εργασίας των Επιτροπών Συνδυασμένης Δράσης (COMACs) 
σχετικά με την έρευνα των υγειονομικών υπηρεσιών και την επιδημιολογία. Οι 
υπεύθυνοι σχεδίων των συνδυασμένων κοινοτικών ενεργειών έχουν άμεσες τεχνικές 
επαφές με τους υπευθύνους προγραμμάτων της ΠΟΥ, γεγονός που συνέβαλε στην 
ανάπτυξη κοινών κέντρων συνεργασίας, όπως το Ευρωπαϊκό Κέντρο για την 
Επιδημιολογική Παρακολούθηση του AIDS (στο Παρίσι) και το Κέντρο EUROCAT 
(στις Βρυξέλλες) για την καταγραφή των συγγενών ανωμαλιών. 
ΠΛΗΡΟΦΟΡΙΚΗ ΚΑΙ ΤΗΛΕΜΑΤΙΚΗ ΣΤΗΝ ΥΓΕΙΟΝΟΜΙΚΗ ΜΕΡΙΜΝΑ 
Η Επιτροπή των ΕΚ διευθύνει τη δοκιμαστική δράση Ανώτερες εφαρμογές της 
πληροφορικής στην ιατρική (AIM - Advanced Informatics in Medicine), και από 
το 1988 ως το 1990 δέχτηκε μεγάλη υποστήριξη από την ΠΟΥ, όσον αφορά τόσο τα 
επιδημιολογικά δεδομένα όσο και τον καθορισμό κριτηρίων αποδοτικότητας και 
ποιοτικής αξιολόγησης που πρέπει να ενταχθούν στα συστήματα πληροφορικής για 
την υγεία. Μεμονωμένα σχέδια έχουν εφαρμοσθεί με τη συνεργασία της ΠΟΥ, που 
έχει αναλάβει ρόλο συντονιστή, σε σχέση με την στοματική υγεία και τη 
φροντίδα χρόνιων ασθενειών, ιδίως του διαβήτη. 
- 14 -
Στο πρόγραμμα Ερευνας και Ανάπτυξης της ΕΟΚ σχετικά με τις Γενικού 
Ενδιαφέροντος Εφαρμογές της Τηλεματικής (Τρίτο Πρόγραμμα-Πλαίσιο 1990-1994) η 
Ευρωπαϊκή Περιοχή της ΠΟΥ συνεργάζεται σε 4 από τα 37 σχέδια, τα οποία 
διαχειρίζεται η δράση AIM. Αυτά αφορούν τη βελτίωση της εξασφάλισης της 
ποιότητας κατά τη χρησιμοποίηση τηλεματικών μέσων και τον καθορισμό 
ευρωπαϊκών προτύπων αναφοράς για τη βελτίωση της αποτελεσματικότητας των 
υπηρεσιών βασικής υγειονομικής μέριμνας προς όφελος του κοινωνικού συνόλου με 
τη χρησιμοποίηση συγκεκριμένων προϊόντων της τηλεματικής. Η ΠΟΥ είναι ο 
εταίρος που έχει αναλάβει ρόλο συντονισμού για το σχέδιο ORATEL, που 
αποσκοπεί στην ανάπτυξη ενός ευρωπαϊκού μέσου με τη βοήθεια της τηλεματικής 
για την εκπαίδευση και επαγγελματική κατάρτιση όσον αφορά την εξασφάλιση της 
ποιότητας για τη φροντίδα της στοματικής υγείας. Η ΠΟΥ προσφέρει την 
ευρωπαϊκή της εμπειρία όσον αφορά τους τομείς βασικής υγειονομικής μέριμνας 
σε σχέση με το κοινωνικό σύνολο στους άλλους εταίρους της στο ISAAC (ένα 
σύστημα επεξεργασίας πληροφοριών που αναφέρεται σε αυτούς τους τομείς 
υγειονομικής μέριμνας), στο QUICHE (ένα πρόγραμμα εξασφάλισης της ποιότητας 
που βασίζεται στις εφαρμογές της τηλεματικής για υγειονομικές υπηρεσίες που 
ασχολούνται με το παιδί) και στο SHINE (ένα δίκτυο πληροφορικής για την 
υγειονομική μέριμνα προς όφελος του κοινωνικού συνόλου στην Ευρώπη). 
Εντός του τομέα του ENS (European Nervous System - Ευρωπαϊκό Νευρικό Σύστημα) 
του προγράμματος τηλεματικής, η ΠΟΥ είναι ο εταίρος που έχει αναλάβει ρόλο 
συντονισμού για το σχέδιο CARE. Μεγάλο μέρος του ENS αποσκοπεί στον καθορισμό 
και τη δημιουργία διευρωπαϊκού δικτύου επικοινωνιών για τις διοικητικές 
υπηρεσίες. Το σχέδιο CARE θα παρέχει ταχεία και αποτελεσματική πρόσβαση σε 
στατιστικά στοιχεία σχετικά με την υγεία για τις εθνικές διοικήσεις μέσω της 
χρησιμοποίησης δικτύων της τηλεματικής. 
Η ΠΟΥ συμμετέχει επίσης στις πρωτοβουλίες της Επιτροπής των ΕΚ για την 
ανάπτυξη δικτύων της τηλεματικής που αφορούν το χώρο εργασίας. 
ΑΝΑΠΤΥΞΙΑΚΗ ΕΡΕΥΝΑ 
Υπάρχει συνεργασία μεταξύ του κοινοτικού προγράμματος "Βιολογικές Επιστήμες 
και Τεχνολογίες για τις Αναπτυσσόμενες Χώρες" (STD), διαφόρων προγραμμάτων 
της ΠΟΥ, ιδιαίτερα βάσει τακτικών διαβουλεύσεων, του ειδικού προγράμματος της 
ΠΟΥ για την ανάπτυξη και την κατάρτιση στις τροπικές ασθένειες (TDR), του 
Γενικού Προγράμματος της ΠΟΥ για το AIDS και του Ειδικού Προγράμματος της ΠΟΥ 
για την Ερευνα, την Ανάπτυξη και την Κατάρτιση για την Ερευνα της Ανθρώπινης 
Αναπαραγωγής. Η Επιτροπή εκπροσωπείται στο Κοινό Συντονιστικό Συμβούλιο του 
TDR και στη Συμβουλευτική Επιτροπή Διαχείρισης της ΠΟΥ για την πρωτοβουλία 
παιδικού εμβολιασμού. 
Ελαβε χώρα συμμετοχή του κοινοτικού προγράμματος STD στις προπαρασκευαστικές 
συνεδριάσεις για τη γενική υπουργική διάσκεψη της ΠΟΥ σχετικά με την ελονοσία 
(Αμστερνταμ, Οκτώβριος 1992), καθώς και στην ίδια τη διάσκεψη και τις 
εργασίες που επακολούθησαν. 
Ενισχύεται συνεχώς η συνεργασία μεταξύ της ΠΟΥ, της ΕΕΚ και άλλων ιδιωτικών 
και δημόσιων αναπτυξιακών οργανισμών σε τομείς κοινού ενδιαφέροντος όπως η 
ανάπτυξη του εμβολιασμού και η στρατηγική ελέγχου των ασθενειών. 
ΣΥΜΠΕΡΑΣΜΑΤΑ 
Η συνεργασία και η αμοιβαία συνεννόηση μεταξύ της Επιτροπής και της ΠΟΥ, που 
αναγνωρίστηκε επίσημα για πρώτη φορά το 1972, έχει βελτιωθεί και αναπτυχθεί 
- 15 -
τα τελευταία χρόνια, τόσο σε έκταση όσο και σε βάθος. Μελετάται η ανάληψη 
περαιτέρω πρωτοβουλιών και κοινών σχεδίων και καθορίζονται νέοι τομείς στους 
οποίους είναι δυνατή η συνεργασία. 
Η επικύρωση της Συνθήκης για την Ευρωπαϊκή Ενωση και ιδίως η παράγραφος 3 του 
άρθρου 129, βάσει της οποίας η Κοινότητα πρέπει να ευνοήσει τη συνεργασία με 
τις τρίτες χώρες και τους αρμόδιους διεθνείς οργανισμούς σε θέματα δημόσιας 
υγείας, θα έχει σημαντική επίδραση στο πεδίο εφαρμογής και στη μορφή τέτοιων 
μελλοντικών σχέσεων μεταξύ της Κοινότητας και της ΠΟΥ. 

_ -lé -
ISSN 0254-1483 
COM(93)224 τελικό 
ΕΓΓΡΑΦΑ 
GR 05 
ΑριΦ. καταλόγου : CB-CO-93-255-GR-C 
ISBN 92-77-55935-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg